17/12/2012 | Administración LocalMunicipal
Bergondo
Secretaría
Notificación expediente sancionador en materia de residuos 1/2012

Con data de 19 de novembro de 2012, a Sra. Alcaldesa procedeu a ditar a resolución nº 881/2012, intentada a notificación e non podendo realizar a mesma no derradeiro domicilio coñecido, procédese á publicación da mesma ao amparo do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, co seguinte contido: “Logo de ver que con data de 9 de maio de 2012, mediante informe nº 125/2012 e informe nº 243/2012 de 14 de setembro de 2012 realizado pola Policía Local este Concello tivo coñecemento dunha posible situación irregular consistente na existencia dun vehículo abandonado na vía pública tipo furgoneta Peugeot, cor branca, matrícula C-9135-AK, ubicado na parcela pertencente ao Concello de Bergondo sita no Polígono Industrial, sito na parroquia de Guísamo que segundo as averiguacións realizadas resulta ser titular do mesmo Ascensores Sar Galicia S. L, cuxo último enderezo coñecido é Travesía da Igrexa Baixo. O Temple, 15679, Cambre, A Coruña. Con data de 20 de setembro de 2.012 por parte da Alcaldía procedeuse a ditar resolución nº 673/2012, pola que se acordou a incoación do expediente nº 5/2012, para declarar como Residuo Sólido Urbano o citado vehículo, concedéndolle a Ascensores Sar Galicia S. L, un prazo de 15 días para que procederan á retirada do vehículo da vía pública. Transcorrido o citado prazo, e logo de que por parte da Policía Local se emitise novo informe nº 283/2012, constatando que o vehículo non fora retirado, por parte desta Alcaldía ditouse nova resolución nº 827/2012 do 30 de outubro, polo que se procedeu a declarar como RSU o vehículo marca Peugeot, de cor branca e matrícula C-9135-AK, acordándose a entrega do mesmo a Centro Autorizado de Tratamento de Vehículos para a súa destrucción e descontaminación. Sendo tal resolución notificada aos interesados. Tendo en conta que o artigo 46.3. c) da Lei 22/2011, de 28 de xullo, de residuos e solos contaminados, considera como infracción grave “o abandono, verquido ou eliminación incontrolado de calquera tipo de residuos non perigosos sen que se puxera en perigo grave a saúde das persoas ou se producira un dano ou deterioro grave para o medio ambiente” e en similares termos maniféstase o artigo 62. b) da Lei 10/2008, de 3 de novembro, de residuos de Galicia. Considerando que o artigo 4.2 da Lei 10/2008, de 3 de novembro, de residuos de Galicia, afirma que terán tamén a consideración de residuos urbanos os aparatos e vehículos abandonados. Logo de ver que conforme establece o artigo 49.3 da Lei 22/2011, de 28 de xullo, de residuos e solos contaminados, no suposto de abandono, verquido ou eliminación incontrolado de residuos cuxa recollida e xestión lle corresponde ás entidades locais de acordo co artigo 12.5 así como a súa entrega sen cumprir as condicións previstas nas ordenanzas locais, a potestade sancionadora lle corresponderá aos titulares das Entidades Locales. Tendo en conta todo o anterior e de conformidade co establecido no artigo 10 do Real Decreto 1398/1993, de 4 de agosto, polo que se aproba o Regulamento do Procedemento para o Exercicio da Potestade Sancionadora, en relación co artigo 21.1. s) da Lei 7/1985, de 2 de abril, Reguladora de Bases de Réxime Local, pola presente RESOLVO: Primeiro: Incoar expediente sancionador nº 1/2012 de infracción administrativa en materia de residuos sólidos urbanos pola realización dos feitos anteriormente descritos, e dos que se presume como responsable a Ascensores Sar Galicia S. L, na súa condición de titular do vehículo abandonado segundo a base de datos da Dirección Xeral de Tráfico. Se o responsable recoñecera voluntariamente a súa responsabilidade, se poderá resolver o procedemento coa imposición, sen mais trámite da sanción que proceda, salvo que se aprecie fraude ou encubrimento doutras persoas ou Entidades. Segundo: Dos antecedentes descritos dedúcese a comisión dos seguintes feitos: o abandonamento na vía pública dun residuo non perigoso tipo furgoneta Peugeot, cor branca, matrícula C-9135-AK, ubicado na parcela pertencente ao Concello de Bergondo sita no Polígono Industrial da mesma localidade. Terceiro: Que os feitos referidos poden ser considerados como constitutivos de infracción administrativa grave tipificada polo artigo 46.3. c) da Lei 22/2011, de 28 de xullo, de residuos e solos contaminados e polo artigo 62. b) da Lei 10/2008, de 3 de novembro, de residuos de Galicia, consistente en “o abandono, verquido ou eliminación incontrolado de calquera tipo de residuos non perigosos sen que se puxera en perigo grave a saúde das persoas ou se producira un dano ou deterioro grave para o medio ambiente” Cuarto: Nomear a D. Domingo Fuentes Rocha Concelleiro delegado seguridade participación cidadá, persoal, economía e facenda, como instrutor do procedemento sancionador, sendo Secretario do mesmo o do Concello, advertindo que ambos estarán suxeitos ao réxime de abstención e recusación previsto nos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. Quinto: De conformidade co previsto no artigo 47. b.1 da Lei 22/2011, de 28 de xullo, de residuos e solos contaminados, as infraccións graves serán sancionadas con multa desde 901 euros ata 45.000 euros excepto si se trata de residuos perigosos, en cuxo caso a multa será desde 9.001 euros ata 300.000 euros. Sexto: Que en virtude do artigo 49.3 da Lei 22/2011, de 28 de xullo, de residuos e solos contaminados, e 21.1. n) e s) da Lei 7/1985, de 2 de abril, Reguladora de Bases de Réxime Local, e 79.2 da Lei 10/2008, de 3 de novembro, de Residuos de Galicia é competente para resolver o presente expediente sancionador a Alcaldía. Sétimo: Notificar a presente resolución á inculpada, outorgándolle un prazo de quince días hábiles para que, se o estima oportuno, presente alegacións e, no seu caso, para a práctica das probas, as cales poderán ser propostas polo presunto responsable, quedando o expediente á súa disposición nas oficinas municipais, con expresa advertencia de que, en caso de que non efectúe alegacións sobre o contido da iniciación do procedemento en dito prazo, a presente resolución de iniciación do procedemento sancionador poderá ser considerada como proposta de resolución, cos efectos previstos nos artigos 18 e 19 do Regulamento de procedemento para o exercicio da potestade sancionadora. O Instrutor poderá se o considera oportuno, de conformidade co previsto no artigo 17 do Real Decreto 1398/1993, de 4 de agosto polo que se aproba o Regulamento de Procedemento para o exercicio da potestade sancionadora e artigos 80 e 137.4 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, abrir un período de proba non superior a trinta días nin inferior a dez días. Oitavo: Non se procede a adoptar ningunha medida provisional por entender que non resultan procedentes, sen prexuízo de que estas se poidan adoptar en calquera momento do mesmo de conformidade co previsto no artigo 15 do RD 1398/1993, de 4 de agosto, polo que se aproba o Regulamento de procedemento para o exercicio da potestade sancionadora. Noveno: Finalizada a instrución, déseme conta do expediente, para resolver en consecuencia. Décimo: O prazo para a resolución do presente expediente sancionador será de un ano a contar desde a data de incoación do mesmo tal e como establece o artigo 74.2 da Lei 10/2008 de 3 de novembro, de Residuos de Galicia. De non ditarse resolución no citado prazo, dará lugar á caducidade do mesmo de conformidade co previsto no artigo 44.2 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común.” O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que: A citada resolución por tratarse dun acto de trámite non poderá ser obxecto de recurso administrativo algún, sen prexuízo de que en calquera momento do procedemento o interesado poderá formular cantas alegacións estime oportunas e que contra a resolución que poña fin ao procedemento poderán interpoñerse os recursos que contra a mesma resulten procedentes. Bergondo 7 de decembro de 2012. A Alcaldesa. Rocio Soledad Sautu De Scals.